ഇവാൻ വുകോമനോവിച്ച്

ഒരു സെർബിയൻ പ്രൊഫഷണൽ ഫുട്ബോൾ മാനേജരും മുൻ കളിക്കാരനുമാണ് ഇവാൻ വുകോമനോവിച്ച് (സെർബിയൻ സിറിലിക്: Иван Вукомановић; ജനനം 19 ജൂൺ 1977) .  ഇന്ത്യൻ സൂപ്പർ ലീഗ് ക്ലബ്ബായ കേരള ബ്ലാസ്റ്റേഴ്സിന്റെ മുഖ്യ പരിശീലകനുമായിരുന്നു. വിനീത് ശ്രീനിവാസൻ സംവിധാനം ചെയ്യുന്ന കരം എന്ന ചിത്രത്തിൽ ഇദ്ദേഹം ഒരു പ്രധാന വേഷം ചെയ്യുന്നു.https://marunadanmalayalee.com/news/special-report/kerala-blasters-ex-coach-vukomanovic-appears-as-bad-guy-in-vineeth-sreenivasan-movie-813881 മലയാളി ആരാധകർക്കിടയിൽ ‘ആശാൻ’ എന്ന വിളിപ്പേരിൽ അറിയപ്പെടുന്നു. https://www.asianetnews.com/entertainment-news/kerala-blasters-former-coach-ivan-vukomanovic-to-play-a-role-in-karam-movie-articleshow-t8g2m60

കളിക്കളത്തിൽ
കളിക്കുന്ന കാലത്ത് വുക്കോമനോവിച്ച് ഒരു ഡിഫൻഡറായിരുന്നു. ഡിഫൻസീവ് മിഡ്ഫീൽഡറായും അദ്ദേഹം കളിച്ചിരുന്നു. സെർബിയൻ ക്ലബ്ബായ എഫ്‌കെ സ്ലോബോഡ ഉസിസിലാണ് അദ്ദേഹം തന്റെ പ്രൊഫഷണൽ കരിയർ ആരംഭിച്ചത്. പിന്നീട് ഒബിലിച്ചിനായി കളിച്ചു, അവിടെ വുക്കോമനോവിച്ച് 1997–98 ലെ ഫസ്റ്റ് ലീഗ് ഓഫ് എഫ്ആർ യുഗോസ്ലാവിയ കിരീടം നേടി. തുടർന്ന് ലീഗ് 1 സൈഡ് ബോർഡോയിലേക്ക് മാറി.  ഫ്രഞ്ച് ക്ലബ്ബിനൊപ്പം, അദ്ദേഹം 1998–99 ഫ്രഞ്ച് ഡിവിഷൻ 1 നേടി. തന്റെ കരിയറിൽ ഉടനീളം, സെർബിയൻ ടീമായ റെഡ് സ്റ്റാർ ബെൽഗ്രേഡ്, ബുണ്ടസ്ലിഗയുടെ എഫ്‌സി കോൾൺ, ബെൽജിയൻ ടീമായ റോയൽ ആന്റ്‌വെർപ്പ് എഫ്‌സി, റഷ്യൻ ക്ലബ് എഫ്‌സി ഡൈനാമോ മോസ്കോ എന്നിവയുൾപ്പെടെ നിരവധി മുൻനിര ക്ലബ്ബുകൾക്കായി അദ്ദേഹം കളിച്ചു.  റെഡ് സ്റ്റാർ ബെൽഗ്രേഡിനൊപ്പം, അദ്ദേഹം 1999–2000, 2000–01 സീസണുകളിൽ എഫ്ആർ യുഗോസ്ലാവിയയുടെ ഫസ്റ്റ് ലീഗ് കിരീടവും 2000-ൽ എഫ്ആർ യുഗോസ്ലാവിയ കപ്പും നേടിയിരുന്നു. 2011-ൽ 34-ാം വയസ്സിൽ വുകമനോവിച്ച് പ്രൊഫഷണൽ ഫുട്ബോളിൽ നിന്ന് പൂർണ്ണമായും വിരമിച്ചു.  ദേശീയ തലത്തിൽ, അദ്ദേഹം എഫ്ആർ യുഗോസ്ലാവിയ ദേശീയ അണ്ടർ-21 ഫുട്ബോൾ ടീമിനെ പ്രതിനിധീകരിച്ചിരുന്നു.

കേരള ബ്ലാസ്റ്റേഴ്സിനൊപ്പം
2021 ജൂൺ 17 ന്, 2021–22 സീസണിന് മുന്നോടിയായി, വുകോമനോവിച്ചിനെ ഇന്ത്യൻ സൂപ്പർ ലീഗ് ക്ലബ്ബിന്റെ പുതിയ മുഖ്യ പരിശീലകനായി നിയമിച്ചതായി കേരള ബ്ലാസ്റ്റേഴ്‌സ് പ്രഖ്യാപിച്ചു. 2021 സെപ്റ്റംബർ 11 ന് ഇന്ത്യൻ നേവിക്കെതിരായ 2021 ഡ്യൂറണ്ട് കപ്പ് മത്സരത്തിൽ 0–1 എന്ന സ്കോറിന് കേരള ബ്ലാസ്റ്റേഴ്‌സ് വിജയിച്ചു. അദ്ദേഹത്തിന്റെ മാനേജ്‌മെന്റിന് കീഴിൽ, 2016 ന് ശേഷം ആദ്യമായി ബ്ലാസ്റ്റേഴ്‌സ് ഐ‌എസ്‌എൽ ഫൈനലിലേക്ക് യോഗ്യത നേടി. ഈ സീസണിൽ ക്ലബ്ബ് നിരവധി നാഴികക്കല്ലുകൾ പിന്നിട്ടു. ചരിത്രത്തിൽ ആദ്യമായി പട്ടികയിൽ കേരള ബ്ലാസ്റ്റേഴ്സ് ഒന്നാം സ്ഥാനത്തേക്ക് എത്തി. ഏറ്റവും അധികം ഗോളുകൾ, ഏറ്റവും കൂടുതൽ പോയിന്റുകൾ, ഏറ്റവും കൂടുതൽ വിജയങ്ങൾ, ഏറ്റവും കുറഞ്ഞ തോൽവികൾ എന്നിവയും രേഖപ്പെടുത്തി. ക്ലബ്ബിന്റെ ചരിത്രത്തിൽ ആദ്യമായി അവർ ഒരു പോസിറ്റീവ് ഗോൾ വ്യത്യാസവും നേടി.

ഏപ്രിൽ 4 ന്, ക്ലബ് വുകോമനോവിച്ചിന്റെ കരാർ 2025 വരെ മൂന്ന് വർഷത്തേക്ക് കൂടി നീട്ടിയതായി പ്രഖ്യാപിച്ചു. 2014 ൽ ആരംഭിച്ചതിനുശേഷം ക്ലബ് ആദ്യ ടീം ഹെഡ് കോച്ചിന്റെ കരാർ പുതുക്കുന്നത് ഇതാദ്യമായിരുന്നു. വുകോമനോവിച്ചിന് കീഴിൽ ഈ സീസണിൽ, ബ്ലാസ്റ്റേഴ്സ് അവരുടെ ചരിത്രത്തിൽ ആദ്യമായി തുടർച്ചയായി അഞ്ച് മത്സരങ്ങൾ വിജയിച്ചു. ഫെബ്രുവരി 16 ന്, ബ്ലാസ്റ്റേഴ്സ് 2022–23 സീസൺ പ്ലേഓഫിലേക്ക് യോഗ്യത നേടി, ക്ലബ്ബിന്റെ ചരിത്രത്തിൽ തുടർച്ചയായ പ്ലേഓഫുകളിലേക്ക് അവരെ നയിച്ച ആദ്യത്തെ മാനേജരായി വുകമനോവിച്ച് മാറി.

2023 ഡിസംബർ 11 ന്, പഞ്ചാബ് എഫ്‌സിക്കെതിരായ മത്സരത്തിന് മുമ്പ് എ‌ഐ‌എഫ്‌എഫ്-ഡി‌സി വുകോമനോവിച്ചിനെ ഒരു മത്സരത്തിൽ സസ്‌പെൻഡ് ചെയ്യുകയും  ₹50,000 പിഴ ചുമത്തുകയും ചെയ്തു. നവംബറിൽ നടന്ന ഒരു പത്രസമ്മേളനത്തിൽ റഫറിമാർക്കെതിരെ നടത്തിയ പരാമർശങ്ങളെ തുടർന്നായിരുന്നു ഇത്.

2024 ഏപ്രിൽ 26 ന് കേരള ബ്ലാസ്റ്റേഴ്സ് വുകോമനോവിച്ചുമായി വേർപിരിഞ്ഞതായി പ്രഖ്യാപിച്ചു. ക്ലബ്ബിന്റെ ഏറ്റവും വിജയകരമായ മുഖ്യ പരിശീലകൻ, ഏറ്റവും കൂടുതൽ മത്സരങ്ങൾ അവർക്കായി കൈകാര്യം ചെയ്ത വ്യക്തി എന്നീ ബഹുമതികളോടെയാണ് അദ്ദേഹം പിരിഞ്ഞത്.

അവലംബം